Hidroelektrana Trebinje II

Hidroelektrana Trebinje II nalazi se na rijeci Trebišnjici, u opštini Trebinje, Bosna i Hercegovina. Puštena je u rad 1981. godine. Nalazi se na oko 4 km uzvodno od Trebinja. Akumulacija Hidroelektrana Trebišnjica II je locirana neposredno ispod Brane Gorica koja je čvorište raspodjele voda u sistemu, tj. Na ovom mjestu je predviđena optimizacija iskorišćenja raspoloživih voda. Ovdje dolaze vode iz Bilećkog jezera udaljenog uzvodno 13,5 km. Kompezacioni bazen Gorica ukupne zapremine 15.74 x 106m3, omogućuje dnevno izravnanje vode HE Trebinje I i pritoke Sušice. Betonska brana Gorica je visine 33.5 м i dužine 185 м. Objektu organizaciono pripada kanal, tj regulisano betonsko korito dužine 67.8 км, које је betonirano na 61 км dužine. Ovim kanalom se odvodi dio vode prema prema pumpnoj HE Čapljina, kapaciteta 45 m3 /s. Ove vode koriste se i za navodnjavanje Trebinjskog i Popovog Polja. Drugi tunel služi za odvod vode prema HE Dubrovnik i jedan je od najimpozantnijih objekata u sistemu HET-a. Sastoji se od zahvatne građevine sa kotom praga 275,82 m.n.m.; jedan tunel prečnika 6 metara, dužine 15,4 kilometara, debljine obloge 0,50 m; betonski cjevovod (Mokro Polje) prečnika 5,40 m, dužine 1,20 km i debljine oblogeo 0,40 m; vodostan zapremine gornje komore 10.000 m3 ; cjevovod (vertikalni čelični ubetoniran u stijeni) prečnika od 3,90 m do 3,30 m. Na brani Gorica postoje dva temeljna ispusta na lijevoj strani brane i dva prelivna polja u sredini brane kojima se omogućuje evakuacija velikih voda. Karakteristike Elektrana je priključena na naponsku mrežu 35 kV i ima lokalni karakter jer je prosječna godišnja proizvodnja manja od potreba grada Trebinja. broj agregata: 1 instalirana snaga: 8 MW tip turbine: Kaplan srednja godišnja proizvodnja: 14,5 GWh Povezano Gornji horizonti Reference